

**Ādažu novada pašvaldības domes ĀRKĀRTAS sēdes**

**PROTOKOLS**

Ādažos, Ādažu novadā

2024. gada 4. aprīlī **Nr. 7**

Sēdes sasaukšanas vieta un laiks: attālināti, izmantojot tiešsaistes videokonferences sarunu rīku, plkst. 9.00.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: pašvaldības domes priekšsēdētāja Karīna Miķelsone (LRA).

Sēdi protokolē: Administratīvās nodaļas vadītāja Jevgēnija Sviridenkova.

Sēdē piedalās 13 deputāti[[1]](#footnote-1):

Sniedze Brakovska (LRA), Valērijs Bulāns (LRA), Kerola Dāvidsone (LRA), Arta Deniņa (JKP), Genovefa Kozlovska (LZS), Antra Krasta (LZS), Imants Krastiņš (JKP), Raitis Kubuliņš (LZP), Kristīne Lakševica (LRA), Gatis Miglāns (LZS), Liāna Pumpure (LRA), Raivis Pauls (LZS).

nepiedalās (attaisnotu iemeslu dēļ): Jānis Ruks (LRA) (*darbā*), (neattaisnotu iemeslu dēļ): Jānis Leja (S) (*neierašanas iemesls nav paziņots*).

Personas, kurām sēdē dots vārds:

citi: pašvaldības aģentūras “Carnikavas komunālserviss” direktors Gunārs Dzenis.

Sēdē piedalās:

Centrālās pārvaldes darbinieki: Juridiskās un iepirkumu nodaļas vadītāja Everita Kāpa, pašvaldības izpilddirektors Guntis Porietis, pašvaldības izpilddirektora vietniece Inga Reķe.

**Darba kārtībā:**

1. Par koku pārdošanu izsolē.

Steidzamības pamatojums: 2023. gada 22. decembra noslēgta būvniecības līguma Nr. JUR 2023-12/1461 ietvaros būvuzņēmējs veica koku nociršanu, kā arī nocirsto koku apstrādi un nogādāšanu uz pašvaldības norādīto krautnes atrašanās vietu. Līguma ietvaros tika nodoti 297,015 m3 kokmateriāli, kuru tirgus vērtība krautuvē saskaņā ar Latvijas koksnes kvalitātes ekspertu savienības šā gada 25. marta atzinumu ir 20383,06 *euro*. Ņemot vērā to, ka kokmateriāli nav nepieciešami pašvaldības aģentūras “Carnikavas komunālserviss” un pašvaldības funkciju veikšanai, bet laika apstākļu ietekmē kokmateriāli var strauji zaudēt tirgus vērtību, nepieciešams organizēt elektronisko izsoli pēc iespējas īsākā termiņā, tāpēc ir sasaukta pašvaldības domes ārkārtas sēde.

Sekas, kas iestāsies, ja jautājums netiks risināts steidzami: Laika apstākļu dēļ koksne var bojāties un zaudēt daļu no savas vērtības, līdz ar to pašvaldība neiegūs plānotos ieņēmumus.

**1.§**

**Par koku pārdošanu izsolē**

|  |
| --- |
| (Gunārs Dzenis) |

R. KUBULIŅŠ ierosina veikt grozījumus normatīvajos aktos, lai ļautu pašvaldībai uzreiz noteikt koku cenu būvniekiem, lai nodrošinātu viņiem iespēju pašiem organizēt koksnes tirgošanu, šādi atslogojot pašvaldības aģentūru “Carnikavas komunālserviss” no koku pārdošanas izsolē procesa organizēšanas.

G. DZENIS informē, ka atbalsta deputāta R. Kubuliņa ierosinājumu, ka, rīkojot būvniecību, iekļaut iepirkumu nolikumā būvniekam iespēju nodot un realizēt koksni.

K. MIĶELSONE aicina pašvaldības izpilddirektora vietnieci I. Reķi ņemt vērā deputāta R. Kubuliņa ierosinājumu un izskatīt iespēju veikt attiecīgus grozījumus normatīvajos aktos.

Atklāti balsojot, ar 13 balsīm "Par", "Pret" – nav, "Atturas" – nav, **PAŠVALDĪBAS DOME NOLEMJ**:

**Pieņemt** lēmumu Nr. 134 “Par koku pārdošanu izsolē” un sagatavot to parakstīšanai.

Sēdi slēdz plkst. 9:11.

Pašvaldības domes priekšsēdētāja Karīna Miķelsone

Pašvaldības domes sēdes protokolētāja Jevgēnija Sviridenkova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Pašvaldības domē pavisam 15 deputāti. Deputātu piederība politiskajai partijai:

JKP – Jaunā konservatīvā partija; LZS – Latvijas zemnieku savienība; LRA – Latvijas Reģionu Apvienība; S – Saskaņa. [↑](#footnote-ref-1)